cyanic-selkie/wikianc huggingface dataset:
Mika Anttonen
Mika Kalevi Anttonen (s. 18. joulukuuta 1966 Helsinki) on suomalainen energia-alan yrittäjä ja yritysjohtaja sekä Suomen suurimpia huippu-urheilun tukijoita. Anttonen on energiayhtiö St1 Nordicin hallituksen puheenjohtaja ja pääomistaja, joka omistaa yhtiöstä noin 84 prosenttia. Hän on asiantuntija sekä fossiilisessa että uusiutuvassa energiatuotannossa. St1 käyttää öljy- ja bensiinikaupan voittoja uraauurtaviin hankkeisiin uusiutuvien energiamuotojen valmistuksessa ja kehitystyössä: tuulivoimaan, biopolttoaineisiin, sähköpolttoaineisiin. Anttonen on yli 10 vuoden ajan todistanut teoillaan ja sijoituksillaan tahtonsa siirtää maailman energiantuotantoa kohti uutta, puhtaampaa aikaa.
Elämä ja ura
Koulutukseltaan Anttonen on diplomi-insinööri.
Opiskellessaan energiatekniikkaa Teknillisessä korkeakoulussa Anttonen aloitti työuransa Nesteen raakaöljyn trading-toiminnassa, ostamalla ja myymällä maailmalla liikkuvia öljylasteja. Hän eteni Nesteen trading-toiminnan johtajaksi. Trading oli merkittävä osa Nesteen liiketoimintaa: siitä tuli lähes puolet yrityksen liikevaihdosta.
Tämän jälkeen Anttonen alkoi kehittää fyysisen öljyn vähittäiskauppaa Suomessa Greenin ostettua St1-ketjun vuonna 2000. St1 on pa­ris­sa vuo­si­kym­me­nes­sä kas­va­nut lähes tyh­jäs­tä Poh­jois­mai­den suu­rim­pien polt­to­ai­neen­ja­ke­li­joi­den ja -ja­los­ta­jien jouk­koon. St1 Nordic on energiakonserni, joka toimii Suomessa, Ruotsissa, Norjassa ja Iso-Britanniassa. Se toteuttaa visiotaan olla johtava CO2-hyvän energian valmistaja ja myyjä. Konsernin liikevaihto oli vuonna 2022 lähes 10,5 miljardia euroa ja se työllistää yli tuhat henkilöä.
Mika Anttonen tunnetaan uusiutuvan energian puolestapuhujana ja siihen investoijana. Hänen mukaansa fossiilisilla polttoaineilla tehtävä kauppa mahdollistaa St1:n strategisen suuntautumisen uusiutuvaan energiaan. Vuonna 2022 uusiutuvan energian osuus oli 17,4 prosenttia St1 Nordic -konsernin liikevaihdosta. Investoinnit uusiutuvan energian tuotantoon olivat yli 110 miljoonaa euroa eli runsaat puolet konsernin kaikista investoinneista. Vuosien 2018 - 2022 aikana St1:n kokonaisinvestoinneista 44 % on sijoitettu uusiutuvan energian tuotantoinvestointeihin. Luku ei sisällä yrityskauppoja.
Anttonen sanoo haluavansa, että yrityksessä kertynyttä varallisuutta käytettäisiin niin, että löydettäisiin aivan oikeasti maailman mitassa skaalautuvia energiaratkaisuja. Jos yksikin sellainen löytyy, ja St1 on ollut mukana sitä edistämässä, hän saa siitä oman tyydytyksensä työelämän suhteen – ei niinkään siitä, miten osakkeen arvo kehittyy tai mitä joku tienasi.
Näkemyksiä ilmastotavoitteista
Mika Anttosen mielestä monet ilmastotavoitteet ovat epärealistisia. Erityisesti hän kritisoi sitä, että Euroopan unioni on linjannut tekevänsä ilmastotoimiaan EU-rajojen sisäpuolella. Anttonen sanoo, että sen sijaan, että kerrotaan vuodesta toiseen valheellista tarinaa, että Eurooppa on menestystarina, olisi rehellisempää myöntää, että Euroopan kulutuksen aiheuttamista päästöistä noin puolet näkyy tilastoissa muiden maiden päästöissä. Globalisaation myötä suuri osa valmistavasta teollisuudesta kun on siirretty Euroopan rajojen ulkopuolelle. Ilmakehä on yhteinen, joten myös vaikutukset pitää aina katsoa globaalisti.
Anttosen mukaan maailman päästövähennystavoitteet eivät kohtaa realiteetteja. Energia-ala ei kykene tuottamaan tasaista puhtaan sähkön tuotantoa sitä vauhtia kuin fossiilista energiaa vähennetään. 80 prosenttia energiasta tehdään yhä öljyllä, hiilellä ja maakaasulla – aivan kuin 20 vuotta sitten – eikä sen osuus ole pienentymään päin. Anttosen mukaan poliitikot ja maailman bisnesjohtajat kertovat vuodesta toiseen sitoutumisestaan 1,5 asteen skenaarioon, mutta todellisuus on ihan erilainen.
Toivoa ilmastonmuutoksen ratkaisuun tuovat Anttosen mukaan innovaatiot. Tarvitaan innovaatioita, joista meillä ei vielä ole aavistustakaan, sillä tällä hetkellä ei ole yhtään skaalautuvaa keinoa ratkaista ilmastokriisiä. Anttonen peräänkuuluttaa innovaatiotyössä tiedeyhteisön, yhteiskuntien ja yritysten yhteistyötä.
Ilmastonmuutoksen ratkaisemisessa vielä tärkeämpää kuin teknologiset edistysaskeleet, on Mika Anttosen mukaan solidaarisuus. Eurooppa ei voi keskittyä siihen, että yhtälöt näyttävät sen omalta kannalta hyvältä. Tärkeintä olisi käyttää Euroopan rahaa ja osaamista siihen, että kehittyvien talouksien energiajärjestelmää rakennettaisiin alusta asti uusiutuvan energian varaan. Tavalla tai toisella Euroopan pitäisi Anttosen onnistua vähentämään hiilivoimaloiden avaamista muualla ja Euroopan omia päästöjä kannattaisi vähentää sitä tahtia kuin uudet innovaatiot antavat myöten. Anttonen sanoo, että kansainvälistä yhteistyötä tarvitaan nyt enemmän kuin koskaan, koska sen kautta voimme soutaa yhteiseen suuntaan. Jos se ei onnistu, tätä isoa ongelmaa ei ratkaista.
Suomen osalta Anttonen on sitä mieltä, että käytettävissä olevat varat tulisi keskittää kotimaisten hajautettujen energialähteiden käyttöönottoon. Näin maamme vähentäisi aidosti riippuvuuttaan fossiilisesta tuontienergiasta ja parantaisi vaihtotasettaan, kilpailukykyään ja huoltovarmuuttaan. Lämmityksen puolella olisi laadittava kansallinen geotermisen energian investointiohjelma, jonka tavoitteena olisi kaikenlaisen polttamisen minimointi maalämpöä ja lämpöpumppuja hyödyntäen. Liikenteen puolella tuet tulisi suunnata raskaan liikenteen kaluston uusimiseen niin, että kotimainen biokaasu saataisiin laajasti raskaan liikenteen ykköskäyttövoimaksi.
Anttonen näkee niin Suomen kuin EU:nkin tärkeimpänä roolina ilmastonmuutoksen vastaisessa toiminnassa kehittää globaaleille markkinoille soveltuvia, skaalautuvia uusiutuvan energian tuotantoratkaisuja. Asetetaan tavoitteet ja päätökset sinne, missä globaali vaikutus ilmastonmuutoksen hillitsemisessä on suurin. Esimerkki globaalisti skaalautuvasta teknologiasta on power-to-x (P2X), johon panostaminen ratkaisee sähkön varastointiongelman. Teknologia tuottaa synteettisiä polttoaineita talteen otetusta hiilidioksidista ja vedystä hyödyntäen uusiutuvaa sähköä. P2X mahdollistaa esimerkiksi kestävän vaihtoehdon lentoliikenteelle ja muille suuren kysynnän nestemäisille fossiilisille polttonesteille.
Urheilun tukeminen
Anttonen on suuri huippu-urheilun tukija, mikä johtuu hänen arvoistaan. Huippu-urheilu tuottaa kannustavia esimerkkejä nuorille ja lapsille ja antaa heille virikkeitä liikkumiseen.
Energiayhtiö St1 on ollut Hiihtoliiton päätukija jo yli 20 vuoden ajan ja yhteistyö sai jatkoa kesällä 2022, kun Hiihtoliitto ja St1 julkistivat vuoden 2026 talviolympialaisiin yltävän yhteistyösopimuksen.
Syksyllä 2018 Mika Anttonen ryhtyi Vierumäen pääomistajaksi yhtiönsä Keele Oy:n kautta, joka osti enemmistön talousvaikeuksissa olevien yhtiöiden – Suomen Urheiluopiston Kannatusosakeyhtiön, Vierumäki Country Club Oy:n ja Vierumäen Infra Oy:n – osakkeista. Anttonen halusi, että Vierumäki jatkaa toimintaansa monipuolisena liikunnan ja vapaa-ajan keskuksena. Vierumäellä sijaitsee paitsi Suomen jääkiekkomaajoukkueen tukikohta myös jääkiekon kansainvälinen kehityskeskus sekä Suomen Olympiakomitean valmennus- ja harjoituskeskus.
Anttosen Keele Oy omistaa edelleen enemmistön Vierumäen neljän yhtiön äänivallasta (Vierumäki Sports Oy, Kiinteistöosakeyhtiö Vierumäen Kumina, Suomen Urheiluopiston Kannatusosakeyhtiö ja Vierumäen Infra Oy). Keele investoi Vierumäen kehittämiseen mittavan summan, joka noussee noin 35 miljoonaan euroon.
Mika Anttonen on tukenut useita vuosia myös Suomen Jääkiekkoliittoa lahjoittamalla vuosittain miljoona euroa vähävaraisten perheiden harrastustoiminnan tukemiseen.
Yksityiselämä
Anttosen perheeseen kuuluvat vaimo ja kolme lasta. Hän harrastaa jääkiekkoa, tennistä ja telemarkhiihtoa.
Maailmanhallitus
Maailmanhallitus on käsite, jolla kuvataan maailmanlaajuista valtiota, joka kattaisi koko ihmiskunnan. Siitä, miten maailmanhallitus käytännössä toteutettaisiin, on vaihtelevia mielipiteitä. Yksi perinteinen ajatus on väkipakolla luotu imperiumi, jolla olisi maailmanherruus. Toinen taas on rauhanomaisesti luotu valtio sopimuksien kautta. Nykytilanteessa ei ole maailmanlaajuista toimeenpanevaa hallitusta, lainsäädäntöä, oikeuslaitosta, armeijaa, poliisia tai perustuslakia, jolla olisi toimivaltaa koko planeetalla. Yhdistyneet kansakunnat on enimmäkseen neuvonantajan asemassa, ja sen todettu tarkoitus on edistää olemassa olevaa valtioidenvälistä yhteistyötä.
Taustaa
Idea maailmanhallituksesta on ollut esillä historian alkuhämäristä saakka. Pronssikauden Egyptin kuninkaiden tarkoituksena oli hallita ”kaikkea minkä ympäri aurinko kiertää” ja Mesopotamian kuninkailla ”kaikkea auringonnoususta auringonlaskuun”.
Dante Alighieri
Teoksissaan De Monarchia (n. 1312–1313) ja Convivo (n. 1309) italialainen Dante ehdotti ajatusta maailmanhallituksesta. De Monarchia käsittelee aikakauden politiikkaa ja hän kannatti valtion ja kirkon hallinnon erottamista ehdottamassaan universaalissa valtiossa (super omnes in tempore). Hän myös ehdotti kirjassaan yhtenäistä lainsäädäntöä niissä asioissa, jotka ”ovat yhteisiä kaikille ihmisille ja millä on merkitystä kaikille ihmisille” (secundum sua comunia, que omnibus competunt). Teoksessaan Convivo hän ehdottaa yhtenäistä maailmanhallintoa:
Francisco de Vitoria
Yksi kansainvälisen oikeuden edelläkävijöistä, espanjalainen Francisco de Vitoria (1483–1546), jota pidetään yhtenä globaalin poliittisen filosofian perustajista, kehitteli ideaa maailman tasavallasta (res publica totius orbis). Tämä tapahtui aikana, jolloin Salamancan yliopistossa tutkittiin paljon ajatuksia ihmisoikeuksista, kansainvälisestä oikeudesta ja varhaisia kansataloustieteen perusteita pohjautuen Espanjan imperiumin kokemuksiin.
Immanuel Kant
Immanuel Kant kirjoitti esseen Ikuiseen rauhaan (1795), missä hän kertoo kolme perusvaatimusta ihmistoiminnan järjestämiseen niin, että nykyiset ja tulevat sodat saataisiin pysyvästi estettyä.
Maailmankommunismi
Maailmankommunistien pitkäaikainen tavoite on luoda valtioton kommunistinen yhteiskunta, mikä korvaisi minkä tahansa hallituksen tarpeen. Monet antikommunistit (etenkin kylmän sodan aikana) ovat pitäneet tätä naiivina ajatuksena, sillä heidän mukaansa maailmanvallankumous (jotka kansainväliset kommunistit usein ajavat) johtaisi käytännössä totalitaarisen valtio tai valtioiden liittouman maailmanherruuteen. Myös sosialidemokraattien piirissä esitettiin maailmanhallitusta 1900-luvun alussa.
Kansainvälisen kommunismin suosion lakipiste oli ensimmäisen maailmansodan lopusta aina 1950-luvulle ennen Kiinan ja Neuvostoliiton välirikkoa.
Natsi-Saksa
Natsi-Saksaa vuosia 1933–1945 hallinneella kansallissosialistisella puolueella oli visio maailmanhallinnon perustamiselle, mikä toisi koko maailman kolmannen valtakunnan hegemonian alaisuuteen. Puolue alkoi nakertaa ensimmäisen maailmansodan Versailles’n sopimusta vetäytymällä Kansainliitosta, eikä sillä ollut aikomusta liittyä samankaltaiseen kansainväliseen järjestöön tulevaisuudessa. Adolf Hitlerin ilmaisemassa poliittisessa tavoitteessa raivata elintilaa (Lebensraum) saksalaisille karkottamalla tai tuhoamalla alemmat rodut on voinut olla tavoitteena luoda ideologinen järjestelmä, joka pohjautuisi valtakunnan jatkuvaan laajenemiseen. Tämä taas johtaisi taas edelleen väestönkasvuun ja johtaisi uusiin valloituksiin. Vuonna 1927 Rudolf Hess välitti Walter Hewelille Hitlerin vakaumuksen, että ”maailmarauha saavutettaisiin vain kun yksi suurvalta ja yksi parhain rotu saavuttaisi kiistattoman ylivallan”. Kun tämä asema olisi saavutettu tämä suurvalta toimisi maailmanpoliisina ja turvaisi itselleen ”tarpeellisen elintilan… Alemmat rodut saisivat tyytyä asemaansa”.
Harry S. Truman
Yhdysvaltain presidentti Harry S. Truman kommentoi: ”Meidän täytyy tehdä Yhdistyneet Kansakunnat jatkamaan toimintaansa sillä tavoin, että valtioiden väliset kiistat voidaan sopia samoin tavoin kuin meillä osavaltiot Yhdysvalloissa tekevät. Kun Kansas ja Colorado riitelevät Arkansas-joen vesistä, ne eivät aloita sotaa siitä: ne vievät asian Yhdysvaltain korkeimpaan oikeuteen ja asia ratkaistaan oikeudenmukaisella ja rehellisellä tavalla. Ei ole sellaisia vaikeuksia koko maailmassa, ettei niitä ei voitaisi sopia täsmälleen samalla tavalla maailman tuomioistuimessa.” 1940-luvun loppu oli federalistiliikkeen huippuaikaa amerikkalaisten keskuudessa.
Maailman federalistiliitto
thumb|250px|Kaaviokuva, joka esittää maailman liittotasavallan peruspilareita. Tyypillinen federalistien kannattama hanke. (Democratic World Federalists). Ajanjakso toisen maailmansodan lopusta 1950-luvun alkuun saakka, jolloin Korean sota alkoi ja kylmän sodan mielenlaatu tuli vallitsevaksi kansainvälisessä politiikassa, oli maailman federalistiliikkeen (World Federalist Movement) kultakautta. Wendell Wilkien kirja One World julkaistiin ensimmäisen kerran 1943 ja se myi kaksi miljoonaa kappaletta. Emery Revesin kirja The Anatomy of Peace (1945) argumentoi YK:n korvaamista maailman liittotasavallalla, ja kirjasta tuli pian maailman federalistien ”raamattu”. Ruohonjuuritasolla toiminta järjestäytyi yhdistystoiminnaksi. Yhdistysten kattojärjestöksi perustettiin maailman federalistiliito (World Federalist Movement) vuonna 1947 Montreux’n kaupungissa Sveitsissä.
Liberaalinen kansanpuolue
Suomalaisten eduskuntapuolueiden joukosta entisen Liberaalinen kansanpuolueen nuorisosiipi Liberaali Nuorisoliitto kannatti maailmanhallitusta vuonna 1970. Seuraava lainaus on katkelma kirjasta ”Mitä puoluetta äänestäisin, 1970":
Toteuttaminen
Yleensä maailmanhallituksen puolestapuhujat esittävät maailmanhallitukselle kansainvälistä armeijoiden hallintaa, etenkin ydinaseiden kohdalla, sekä valtaa toimia sovittajana valtioiden välisissä kiistoissa ja pakottaa päätöslauselmat selkkausten lopettamiseksi. Kriitikot pitävät ideaa maailmanhallituksesta epäkäytännöllisenä. Heidän mukaansa se vaatisi valtavat hallinnolliset kustannukset ja pakkovallan perustamisen. Vääjäämättä tämänlainen hallinto tuhoaisi valtioiden itsenäisyyden ja yksilönvapauden.
Vuonna 1988 julkaistussa kirjassa Planethood, The Key to Your Survival and Prosperity esitellään kolme tapaa toteuttaa maailmanhallitus. Planetaarisen järjestelmän tulee olla muodostettu siten, että se ei ole liian voimakas (tyrannian estäminen) eikä liian heikko (tehottomuuden estäminen). Eri vaihtoehdot ovat :
Nykyisiä olemassa olevia maailmanlaajuisia hallintojärjestelmiä
Ei ole olemassa globaalia hallitsemisjärjestelmää. Maapallo on jaettu maantieteellisiin ja väestötieteellisiin toisiaan poissulkeviin alueisiin ja poliittisiin rakenteisiin, joita kutsutaan valtioksi, jotka ovat enimmäkseen itsenäisiä ja suvereeneja. On monenlaisia instituutiota, unioneja, koalitioita ja sitoumuksia näiden valtioiden välillä, mutta tämä pois luettuna kaikki sopimukset riippuvat valtion suostumuksesta jatkaa sitoumusta tai ei.
Kansainväliset järjestöt, jotka jonkin verran säätelevät toimintaa, ovat muun muassa:
Lisäksi on kansainvälisiä järjestöjä, kuten Afrikan unioni, Euroopan unioni, Caricom ja Etelä-Amerikan valtioiden unioni, jotka pyrkivät sääntelemään enemmän tai vähemmän menestyksellisesti jäsenvaltioitaan. Myös monikansallisilla yrityksillä on vaikutusvaltaa kansainvälisissä asioissa. Maailmanlaajuinen reaaliaikainen viestintä, kuten internet, matkapuhelimet, radio ja televisio, ovat mahdollistaneet ideoiden, tiedon ja mielipiteiden levitä nopeasti, mikä mahdollistaa kansainvälisen yhteistyön.
Maailmanparlamentti
Maailmanparlamentti on käsite, jolla tarkoitetaan maailmanlaajuisesti valittua parlamenttia. Osassa ehdotuksissa sen parlamentaarikot valittaisiin henkilö – ja ääni periaatteella. Toisessa taas sallittaisiin kansallisten parlamenttien päättää omista edustajista, eli ne olisivat epäsuorasti valittuja. Kuinka paljon toimintavaltaa parlamentilla pitäisi olla on kirjavia mielipiteitä. Osassa ehdotuksissa se olisi keskustelukerhon asemassa ja toisella laidalla keskitetty liittovaltio, kuten maailmanhallituksen kannattajien keskuudessa.
Osassa esityksiä YK:n yleiskokouksen muuttamista parlamentiksi pidetään liian kankeana onnistuakseen. Käytännön ongelmana YK:n yleiskokouksen muuttamisessa on sen peruskirjan artikla 108, jonka mukaan yleiskokouksen määräenemmistön päätökset astuvat voimaan vasta, kun kaikki turvallisuusneuvoston jäsenet ovat hyväksyneet muutokset. Ne siis pystyvät torppamaan veto-oikeudellaan halutessaan kaikki muutokset. Sen sijaan 20–30 valtiota voisi tehdä sopimuksen tällaisen parlamentin perustamisesta. Ajan mittaan parlamentti voisi kattaa koko maailman.
Vuodesta 1992 alkaen maailmanfederalistit ovat ehdottaneet YK:n demokratisoimiseksi maailmanparlamenttia. Heidän ehdotuksissaan tämä muodostaisi liittovaltion ja sitä johtaisi maailmanhallitus, jolla olisi vahva toimeenpanovalta. Toisaalta kansanedustuslaitoksen perustaminen ei välttämättä keskittäisi valtaa, mikäli sen jakaminen noudattaisi läheisyysperiaatetta. Tällä tarkoitetaan sitä, että parlamentti olisi toimivaltainen vain maailmanlaajuisissa asioissa, jotka ovat sen toiminta-aluetta. Läheisyysperiaatteen mukaan päätökset pitää tehdä mahdollisimman tulisi aina tehdä mahdollisimman lähellä niitä ihmisiä joita päätökset koskevat. Tämä on periaatteena Euroopan unionissa tarkoittaen, että se tekee päätöksiä vain asioissa, jotka tarvitsevat Euroopan laajuista säätelyä.
Osassa ehdotuksista maailmanparlamentilla olisi ylähuone ja alahuone eli se olisi kaksikamarinen. Alahuoneen jäsenet valittaisiin väestömäärän perusteella ja ylähuoneen jäsenet maakohtaisesti. Lakialoitteet käsiteltäisiin ensin alahuoneessa, ja ne menisivät sitten ylähuoneeseen hyväksyttäviksi.
Maailmanparlamentti olisi samalla vastaus tähtitieteilijä Carl Saganin kuuluisaan kysymykseen: kuka voisi puhua planeetta Maan nimissä? Yleisillä vaaleilla valittu maailmanparlamentti olisi elin, joka voisi oikeutetusti esiintyä koko ihmiskunnan puolesta ja puhua sen nimissä – paljon paremmin kuin nykyinen YK.
Rahoitus
Maailmanparlamentin rahoituksesi on ehdotettu kolmenlaista rahoitustapaa:
Maailmanvaluutta
Maailmanvaluutta olisi globaali yhtenäisvaluutta, jota käytettäisiin koko maapallolla.
Ehdotus yhdistyneiden kansakuntien parlamentista
Yhdistyneiden kansakuntien parlamentti ehdotuksessa yleiskokous muutettaisiin demokraattisesti valituksi parlamentiksi.
Summer Wine
Summer Wine on yhdysvaltalaisen Lee Hazlewoodin säveltämä ja sanoittama kappale, jonka Hazlewood levytti Suzi Jane Hokomin kanssa vuonna 1966. Tunnetuksi se on tullut Nancy Sinatran ja Lee Hazlewoodin levyttämänä vuotta myöhemmin. Kappaleesta on sittemmin tehty useita cover-versioita. Anna Hanskin esittämä käännösiskelmä kappaleesta tunnetaan nimellä Kotiviini ja siihen on suomenkielisen tekstin tehnyt Jukka Alihanka.
Artjom Terjan
Artjom Sarkisovitš Terjan (, 5. maaliskuuta 1930 Kirovabad, Azerbaidžanin SNT – huhtikuu 1970 Baku, Azerbaidžanin SNT) oli neuvostoliittolainen kreikkalais-roomalaisen tyylin painija, olympiamitalisti ja maailmanmestari.
Terjan voitti kreikkalais-roomalaisen painin 57 kilogramman sarjassa olympiapronssia Helsingissä 1952 ja maailmanmestaruuden Napolissa 1953.
Carl Auer von Welsbach
Carl Auer von Welsbach (1. syyskuuta 1858 – 4. elokuuta 1929) oli itävaltalainen kemisti, joka tunnetaan harvinaisten maametallien varhaisena tutkijana sekä työstään keinotekoisen valaistuksen aikaansaamiseksi ennen hehkulampun tulemista yleiseen käyttöön.
Uran alku ja alkuaineiden löytäminen
Auer von Welsbach opiskeli ensin Wienin yliopistossa 1878–1880 luonnontieteitä. Hän vaihtoi Heidelbergin yliopistoon 1880, jossa opiskeli kemiaa tohtorin tutkintoon saakka Robert Bunsenin ohjauksessa. Valmistuttuaan vuonna 1882 hän palasi Wieniin professori Adolf Liebenin assistentiksi tutkimaan harvinaisten maametallien erotusmenetelmiä.
Vuonna 1885 Auer erotti malmista ainetta jota hän kutsui didyymiksi. Hän eristi didyymistä useita eri värisiä versioita, jotka hän nimesi "praseodyymiksi" (vihreä) ja "neodidyymiksi" (pinkki); näistä jälkimmäinen tunnetaan nykyisin alkuaine neodyyminä.
Kaasuvalo ja varhainen hehkulamppu
Myöhemmin vuonna 1885 Auer von Welsbach sai patentin kehittämälleen kaasulyhdylle, jota hän kutsui Auerlicht nimellä. Se käytti hehkusukan materiaalina seosta, jossa oli 60 % magnesiumoksidia, 20 % lantaanioksidia ja 20 % yttriumoksidia. Hehkusukka valmistettiin niin että puuvillaa kastettiin tämän seoksen liuokseen ja sitten kuumennettiin jolloin puuvilla palaa pois ja jäljelle jää kiinteä (mutta hauras) sukka. Nämä varhaiset hehkusukat antoivat vihertävää valoa ja eivät olleet kovinkaan suosittuja. Auerin ensimmäinen liikeyritys, jonka hän perusti näitä valmistamaan, meni konkurssiin 1887.
Vuonna 1890 hän esitteli uuden hehkusukan jonka materiaalina oli 99 % toriumdioksidia ja 1 % cerium(IV)oksidia. Nämä olivat paitsi kestävämpiä, tuottivat valkoista valoa. Toinen yritys joka perustettiin 1891, onnistui paremmin kuin ensimmäinen, ja laitteista tuli tunnettuja koko Euroopassa. Hehkusukka mullisti kaasuvalaistuksen tehon 1800-luvun lopulla. Nykyään kaasuvalaistus on harvinainen, mutta harvoissa kaasuvalolaitteissa käytetään lähes poikkeuksetta hehkusukkaa.
Seuraavaksi hän alkoi kehittelemään metallilankaa käyttäviä sähkövalaisimia, käyttäen lankana ensiksi platinaa ja sitten osmiumia. Osmiumia on erittäin vaikea työstää, joten Auer keksi uuden langan valmistusmenetelmän jossa osmiumoksidijauhetta sekoitetaan kumin ja sokerin kanssa tahnaksi, jota syötetään reiän läpi ja samalla poltetaan. Tahna palaa pois, jättäen langan jäljelle. Metallilankaa käyttävä hehkulamppu oli suuri parannus edeltäviin hiililankalamppuihin verrattuna; se kesti paljon pitempään ja käytti vähemmän sähköä saman valotehon tuottamisen.
Sytyttimet, ferrocerium ja myöhempi toiminta
Vuonna 1903 Auer von Welsbach sai patentin sytyttimen materiaalille jota kutsutaan ferroceriumiksi. Welsbach's sytytinkivi koostuu pyroforisesta metalliseoksesta, tyypillisesti 70 % ceriumia ja 30 % rautaa, joka iskee kipinää kun sitä raapaisee kovaa pintaa vasten. Tätä konstruktiota käytetään edelleen nykypäivän sytyttimissä. Vuonna 1907 hän perusti uuden yrityksen valmistamaan ja markkinoimaan tätä tuotetta.
Elämänsä loppuosan hän tutki puhdasta kemiaa ja julkaisi useita papereita kemiallisista erottelutekniikoista ja spektroskopiasta.
Aukio (albumi)
Tuotanto
Aikaisemmilla levyillä Kela on soittanut itse lähes kaikki soittimet, mutta tälle levylle otettiin mukaan keikoilla kiertävä bändi. Teeman laulajana kuullaan Erin Anttilaa.
Julkaisu
Levyn ensimmäisenä singlenä kesäkuun 2009 alussa julkaistiin ”Aamu”-niminen kappale. Levyn toinen single ”Kaivos” julkaistiin saman vuoden marraskuussa.
Aukiosta tuli Kelan siihen astisen uran suurin floppi. Sitä myytiin ainoastaan 4 000 kappaletta. Pettymys sai Kelan harkitsemaan jopa uransa lopettamista. Kaikesta huolimatta albumi debytoi Suomen virallisen listan sijalla 4.
Arvostelut
Levy sai ilmestyessään pääosin positiivisia arvioita. Dome.fin Anssi Järvinen antoi levylle kolme tähteä ja piti konseptialbumia luonnollisena jatkeena Kelan kirjailijan uralle. Hän kuitenkin huomautti Kelan pyörivän musiikillisesti paikallaan. Soundin Pertti Ojala piti levyä vähintäänkin tyydyttävänä, mutta huomautti että ”Anssi Kelan suorasanaisen kertova sanoitustyyli kuluttaa laulut puhki jo parilla kuuntelulla jättämättä mielikuvitukselle pienintäkään elintilaa”. Desibeli.netin Heikki Väliniemi antoi levylle kolme ja puoli tähteä, kutsuen sitä riskiksi, ”jollaisia kansan syvät rivit tavoittavat menestyjät hyvin harvoin ottavat. Ehkä siksi se kuulostaakin niin raikkaalta.”
Kansitaide
Albumin kannet on suunnitellut ja piirtänyt sarjakuvataiteilija Sami Makkonen ja valokuvat on ottanut Risto Vauras. 24-sivuisessa kansivihkossa jokainen levyn kappale on kuvitettu Makkosen tekemällä piirroksella.
Natriumsyanoboorihydridi
Natriumsyanoboorihydridi (NaBH3CN) on natrium- ja syanoboorihydridi-ionien muodostama epäorgaaninen ioniyhdiste. Yhdistettä käytetään orgaanisissa synteeseissä mietona ja selektiivisenä pelkistimenä.
Ominaisuudet
Huoneenlämpötilassa natriumsyanoboorihydridi on valkoista hyvin hygroskooppista kiteistä aineista. Monista muista boorihydrideistä poiketen yhdiste liukenee erittäin hyvin veteen, eikä hydrolysoidu pH:n ollessa yli 3. Se liukenee hyvin myös polaarisiin orgaanisiin liuottimiin kuten etanoliin ja tetrahydrofuraaniin. Poolittomiin orgaanisiin liuottimiin kuten hiilivetyihin se ei liukene. Syanoryhmän elektroneja puoleensavetävä vaikutus tekee natriumsyanoboorihydridistä natriumboorihydridiä heikomman pelkistimen. Esimerkiksi aldehydit ja ketonit se pelkistää alkoholeiksi vain happamissa olosuhteissa. Sen sijaan imiinit se pelkistää amiineiksi neutraaleissa olosuhteissa. Näiden lisäksi se pelkistää myös polarisoituneita alkeeneja, epoksideja, oksiimeja sekä alkyylihalogenidit hiilivedyiksi.
Valmistus ja käyttö
Natriumsyanoboorihydridiä valmistetaan tyypillisesti joko vetysyanidin ja natriumboorihydridin tai natriumsyanidin ja boraaniin tetrahydrofuraanikompleksin välisellä reaktiolla. Liuottimena reaktioissa käytetään tetrahydrofuraania. Yhdistettä muodostuu myös elohopeasyanidin ja natriumboorihydridin välisellä reaktiolla.
Natriumsyanoboorihydridia käytetään runsaastipelkistimenä pelkistävissä aminoinneissa, koska se pelkistää reaktio-olosuhteissa iminium-yhdisteet amiineiksi huomattavasti nopeammin kuin karbonyyliyhdisteitä alkoholeiksi. Sitä käytetään mietona pelkistimenä myös useissa muissa reaktioissa. Yhdistettä voidaan myös käyttää eräiden metallien, kuten koboltin, nikkelin, kromin, kuparin ja hopean saostamiseen vesiliuoksista. Yhdistettä käytetään myös biokemiallisissa tutkimuksissa pelkistämään karbonyyliyhdisteiden ja aminoryhmien välille muodostuvia imiinejä.
A. J. McLean
Alexander James "A. J." McLean (s. 9. tammikuuta 1978 West Palm Beach, Florida) on yhdysvaltalainen muusikko, joka tunnetaan parhaiten Backstreet Boys -yhtyeestä. Hän on vierailevana artistina suomalaisen rap-artisti Redraman vuonna 2013 julkaistulla "Clouds" -kappaleella.
Nuoruus
A.J. syntyi West Palm Beachilla, Floridassa, Denise Fernandezille ja Bob McLeanille. McLeanin vanhemmat erosivat ja hänen isänsä jätti perheen tämän ollessa vasta 4-vuotias. McLeanin äiti Denise ja hänen isovanhempansa Adolph ja Ursula Fernandez kasvattivat tämän. Vuonna 1990 hän muutti äitinsä kanssa Orlandoon, Floridaan keskittyäkseen näyttelemiseen ja laulamiseen. Monien Nickelodeonin ja Disneyn koe-esiintymisten jälkeen hän sai roolin Nickelodeonin Welcome Freshmen -ohjelmasta ja komediasta Hi Honey, I'm Home!, missä hän esitti hahmoa nimeltä "Skunk".
Päihdeongelmat
Noustessaan kuuluisuuteen, A.J. tuli tunnetuksi Backstreet Boys-poikabändin tuhmana poikana ja kapinallisena. Vuonna 2001, muut bändin pojat ahdistuivat A.J.:n itsetuhoisesta käytöksestä. Seuratessaan ystäviensä neuvoja A.J. kirjoittautui vieroitukseen alkoholismin ja kokaiinin käytön takia heinäkuussa 2001 Black & Blue kiertueen aikana, mikä keskeytettiin väliaikaisesti. Oltuaan raitis melkein 2 vuotta, hän sortui jälleen. Nyt hän on ollut raittiina vuoden 2002 lokakuun 23:sta päivästä lähtien. Hänen äitinsä Denise kirjoitti kirjan Backstreet Mom vuosina 2003-2004, ja se kuvaili A.J.:n elämää ennen, jälkeen ja vieroituksen aikana.
10. joulukuuta, 2003, A.J. ja Denise olivat The Oprah Winfrey Showssa puhumassa A.J.:n toipumisesta kliinisestä depressiosta, alkoholismista ja huumeiden käytöstä. Kevin Richardson, Brian Littrell, Howie Dorough ja Nick Carter yllättivät A.J.:n ilmestymällä ohjelmaan puhumaan heidän kokemuksistaan hänen addiktiossaan ja tarjoamaan tukensa hänen toipumiseensa. Tämä oli ensimmäinen kerta melkein kahteen vuoteen, kun kaikki viisi Backstreet Boys -jäsentä esiintyivät yhdessä.
27. tammikuuta 2009, kerrottiin McLeanin sortuneen alkoholin käyttöön. TMZ kuvasi hänet ilmeisessä humalatilassa. Kyseisen videon takia A.J.:n silloinen tyttöystävä Wendy Rice erosi miehestä.
Alter Ego
McLean loi itselleen "toisen minän", nimeltä Johnny No Name. Hän käytti nimeä silloin, kun ei esiintynyt muiden Backstreet Boys -jäsenien kanssa. Hahmossa on yhtäläisyyksiä McLeanin kanssa, esimerkiksi molemmilla on yksinhuoltajaäiti ja he ovat eläneet isovanhempiensa kanssa pieninä. Mutta on myös eroja - Johnny on ollut vankilassa, A.J. ei ole.
A.J. on esiintynyt silloin tällöin rock- ja metalliklubeilla ympäri New Yorkia käyttäen nimeä Johnny No Name. Hän perusti yhdistyksen, jota kutsutaan JNN Foundationiksi, joka kerää varoja diabeteksen tutkintaan. A.J. teki myös yhdeksän kaupungin kiertueen Johnny No Name:ina tukeakseen VH1 Save the Music -kampanjaa.
McLeanin alter ego oli alun perin nimetty Johnny Suede'ksi, mutta se oli sama kuin Brad Pittin hahmolla. Kun studio uhkasi haastaa McLeanin oikeuteen, hän muutti nimen Johnny No Name'ksi.
Have It All
20. tammikuuta 2010 McLeanin ensimmäinen sooloalbumi, Have It All julkaistiin Japanissa. Yhdysvalloissa albumi ilmestyi loppukeväällä 2010.
TV esiintymiset
Huhtikuussa 2002 A.J. vieraili Static Shock -piirretyn toisella tuotantokaudella. Myöhemmin hän esiintyi yhdessä Brian Littrellin ja tämän vaimon kanssa Hollywood Squares -ohjelmassa.
Yksityiselämä
McLean on tapaillut muun muassa kuuden vuoden ajan Marisa Jacksonia, Backstreet Boysin entisen managerin Donna Wrightin tytärtä; Innosense-yhtyeen jäsentä Amanda Latonaa (1998-2000); ja Kaci Brownia (2005). Vuonna 2002 McLean oli kihloissa ex-lapsitähti Sarah Jo Martinin kanssa. Pari oli seurustellut vuodesta 2000 ja heidän oli määrä mennä naimisiin ystävänpäivänä 2003, mutta pari kuitenkin purki kihlauksen samana vuonna.
McLean myi Kalifornian Malibussa sijainneen talonsa joulukuussa 2006 ja tällä hetkellä hänellä on koti Los Angelesissa ja Floridan Orlandossa.
9. tammikuuta 2010 viettäessään 32-vuotispäiväänsä Las Vegasissa McLean kosi pitkäaikaista tyttöystäväänsä, Rochelle Deanna Karidista Hard Rock Hotelin Wasted Space -yökerhon lavalla. Huhun mukaan McLean osti sormuksen vain tunteja ennen julkista kosintaansa Hard Rock Hotelin koruliikkeestä. Parin hääpäivää ei ole vielä virallistettu.
Alfonso de Iruarrízaga
Alfonso Marcos de Iruarrízaga (s. 22. elokuuta 1957) on chileläinen ampuja. Hän sai hopeaa metsästyshaulikolla vuoden 1988 kesäolympialaisissa Soulissa. Hän kilpaili myös vuoden 1984 kesäolympialaisissa Los Angelesissa ja vuoden 1992 kesäolympialaisissa Barcelonassa.
Hänen valmentajansa oli Miguel Marentis.
Hän jäädä eläkkeelle vuonna 1995.
Hän on naimisissa Consuelon kanssa. Heillä on kaksi lasta.
Beanie Sigel
pienoiskuva|Beanie Sigel vuonna 2002 Dwight Grant eli Beanie Sigel (s. 6. maaliskuuta 1974 Philadelphia, Pennsylvania, Yhdysvallat) on yhdysvaltalainen rap-artisti.
Sigelin ensimmäinen levyjulkaisu oli The Truth, joka julkaistiin Roc-A-Fella Records -levymerkillä 28. helmikuuta 2000. Se sai kultalevyn. Vuonna 2001 ilmestyi albumi The Reason ja The B. Coming 2005.
Sigel on uransa aikana saanut useita rikossyytteitä ja ollut vankeudessa. Sigeliä ammuttiin käsivarteen toukokuussa 2006 ja mahaan 2014.
David Quantick
pienoiskuva|David Quantick vuonna 2018. David Quantick (s. 14. toukokuuta 1961 Wortley, Britannia) on brittiläinen kirjailija ja käsikirjoittaja. Televisiossa hän on ollut käsikirjoittamassa ohjelmia The Thick of It, The Day Today, Brass Eye ja TV Burp. Radion puolella hän on käsikirjoittanut ohjelmia On the Hour, One ja The Blagger’s Guide. Quantick on myös kirjoittanut muun muassa All My Colors -nimisen kauhunovellin sekä useita musiikkiaiheisia kirjoja.
Savo-Karjala
Savo-Karjala tarkoittaa seuraavia asioita:
Etelä-Savo (täsmennyssivu)
Etelä-Savo on Savon historiallisen maakunnan eteläinen osa. Nimi voi viitata seuraaviin:
Oh Ha-young
Oh Ha-young (, s. ), lyhyesti Hayoung, on eteläkorealainen laulaja, lauluntekijä ja näyttelijä, joka kuuluu Apink-yhtyeeseen. Hän on esiintynyt useissa korealaisissa draamasarjoissa ja televisio-ohjelmissa.
Opus caementicium
thumb|Hautaraunio [[Via Appian varrella, jonka opus caementiciumista tehty ydinosa on säilynyt.]] Opus caementicium (, kivimurska) oli Antiikin Roomassa käytetty rakennusmateriaali, josta seinä- tai muurirakenteen kantava ydin rakennettiin. Roomalaisen sementin sideaineena toimivat kalkki ja pozzolaani eli tuliperäinen tuhka, johon veden lisäksi sekoitettiin saatavilla olevaa kiviainesta. Tukirakenteita ei kuitenkaan käytetty.
Opus caementiciumin ulkoasua pidettiin sen verran viimeistelemättömänä, että yleensä se pinnoitettiin erillisellä pinnoitusmenetelmällä, esimerkiksi marmorilevyillä.
Guolehis Suolojávri
on järvi Norjan Koutokeinossa. Järvi kuuluu Alattio-Koutokeinojoen vesistöön.
Ultimate Motorsport
thumb|350px|[[Esteban Guerrieri ajaa Ultimate Motorsportin autolla World Series by Renault -kaudella 2008]] Ultimate Motorsport on brittiläinen pikkuformulatalli. Talli perustettiin vuonna 2007, jolloin talli kilpaili Britannian F3-sarjassa. Vuonna 2008 talli kilpaili Formula Renault 3.5 -sarjassa ranskalaisella lisenssillä sijoittuen sarjan toiseksi. Samana vuonna talli jatkoi Britannian F3-sarjassa. Vuonna 2009 talli kilpaili Superleague Formula -sarjassa valmistaen autot joukkueille Sevilla FC, Galatasaray SK ja Al Ain FC ja sijoittui sarjan yhdeksänneksi ja 11:nneksi. Samana vuonna talli sijoittui seitsemänneksi FR 3.5 -sarjassa vetäydyttyään sarjasta neljä kilpailua ennen kauden loppua. Tallin kalusto myytiin KMP Racing -tallille, joka käytti tallin autoja vuonna 2010.
Vattimeri
thumb|200px|Vattimeri merkittynä karttaan sinisellä. Vattimeri (,, , friisiksi Waadsee ; alasaksaksi Wattensee) on vuorovesialue Pohjanmeren kaakkoisosassa. Se sijaitsee Luoteis-Euroopan mantereen ja Friiseinsaarten välissä muodostaen matalan vesialueen, jossa on vuorovesialankoja, kosteikkoja ja hietikoita. Sen biodiversiteetti on hyvin monipuolinen.
pienoiskuva|200x200px|Vattimerta [[Syltin ja Rømøn saarten sekä Jyllannin niemimaan välissä.]] pienoiskuva|200x200px|Kosteikkoa Westerheverissä, Saksassa. Vattimeren Saksaan ja Alankomaihin kuuluvat osat liitettiin vuonna 2009 Unescon maailmanperintöluetteloon. Suojelualuetta laajennettiin vuonna 2014 Tanskan alueelle.
Uuno Voutilainen
Uki Uuno Henrik Voutilainen (30. toukokuuta 1922 Kontiolahti – 6. maaliskuuta 2002 Mikkeli) oli suomalainen SDP:n kansanedustaja vuosina 1962–1979 ja muun muassa talousvaliokunnan puheenjohtaja 1975–1979. Kansanedustajauransa jälkeen Voutilainen oli Mikkelin läänin maaherra vuosina 1979–1989. Voutilainen oli sotainvalidi ja toimi sotainvalidien järjestöissä.
Pohjansompasammal
Pohjansompasammal (Splachnum melanocaulon) on lehtisammallaji sompasammalten heimossa (Splachnaceae). Sen levinneisyysaluetta on Maan pohjoispuoliskon havumetsävyöhyke. Suomessa pohjansompasammalta esiintyy harvinaisena maan pohjoisosissa. Suomen alueella laji on äärimmäisen uhanalainen (CR).
Pohjansompasammal on lyhytikäinen, ruusukelehtinen ja kasvaa yhdestä kolmeen senttimetriä korkeaksi. Lehdet ovat isoja, leveän soikeita, kapeakärkisiä ja jyrkästi suippenevia. Itiöpesäkkeen perä on mustanpunainen ja yhdestä kolmeen senttimetriä pitkä. Pesäkkeen tyvellä on sompamainen, pulleahko, lähes valkoinen laajentuma. Lehtituntomerkeillä laji on hyvin samannäköinen kuin keltasompasammal (Splachnum luteum), jonka itiöpesäkkeet ovat erivärisiä ja selvästi pitkäperäisempiä.
Pohjansompasammal kasvaa metsäisillä soilla hirven, poron ja muiden eläinten lannalla ja myös kangasmetsissä koivun mahlaa vuotavilla kannoilla. Itiöt ovat hyönteislevitteisiä ja leviävät erityisesti raatokärpästen mukana.
Slovakian koruna
Raha otettiin käyttöön 8. helmikuuta 1993 aiemman Tšekkoslovakian korunan (valuuttatunnus CKK) seuraajana, ja se siirtyi historiaan vuoden 2009 alkaessa, kun Slovakia siirtyi käyttämään euroa. Vaihtosuhteen mukaan 1 € oli 30,1260 korunaa.
Kolikot
Ennen euroon siirtymistä käytössä olleita kolikoita olivat
Setelit
Ennen euroa käytössä oli setelisarja, jonka kuvituksena oli kansallisia merkkihenkilöitä sekä historiallisia rakennuksia ja paikkoja.
Lähteet
€
Come Inside
Come Inside oli suomalainen, Helsingin Alppilan lukiossa vuonna 1996 perustettu kokeellinen glam-, brit- ja indie-rock -yhtye. Alkuun bändiin kuuluivat Mikko Sippola (laulu), Junnu Alajuuma (kitara), Sampsa Kaukua (kitara), Jotti Taival (basso) ja Oskari "Ose" Vilmunen (rummut). Yhtyeen jäsenet tapasivat lukiossa ja omien sanojensa mukaan ottivat "ensituntumaa" soittamalla muun muassa "Rage Against the Machinea, Red Hot Chili Peppersiä, Hendrixia ja Stevie Wonderia".
Myöhemmin, Fearless -albumin tekovaiheessa, kitaristi Kaukua lähti yhtyeestä ja tilalle liittyivät Matti Salovaara (kitara) ja Junnun veli Ville Alajuuma(koskettimet).
Ensiaskeleet eli Chewin' Tobacco Fish Deedle
Bändin tehdessä ensimmäistä demoaan yhtyeellä ei vielä ollut nimeä, ja kysyttäessä vastattiin "Chewin' Tobacco Fish Deedle". Ensimmäinen demo äänitettiin lukion tiloissa. Vaikutteiden mukaisesti alkupään materiaalin tyyli heittelehti villisti, erään arvostelijan sanoin: "Behind That Door puolestaan on huonoa eurooppareggaeta".
Mosaiikki
Tuottaja paljastui kuitenkin lottovoiton veroiseksi. Mosaiciksi nimetyltä, erittäin tasa- ja vahvamateriaaliselta glam rockiin nojaavalta esikoislevyltä julkaistut ensimmäiset singlet, Celebrate ja She Wants keikkuivat molemmat Suomen singlelistalla kahdenkymmenen parhaan joukossa - samanaikaisesti.
Pelottomat
Vaikka Mosaicin ja seuraavan albumin välillä tulisi kulumaan vain muutama vuosi aikaa, bändin sisällä käytiin keskusteluja yhtyeen kitaroihin vahvasti nojaavan ilmaisun negatiivisesta ja rajoittavasta vaikutuksesta kappaleiden muotoon ja improvisaatioon. Konepohjaisempi Jinx-single oli yhtyeen yritys välttää lokeroitumista ja kokeilla "jotain muuta" ennen toista albumia, jota yleisesti pidetään vaikeana.
Tätä taustaa vasten seuraavan albumin maalailevampi ja rento indietyylinen äänimaailma oli paitsi yllätys myös työvoitto: Treeball-yhtyeestä tunnetun Nick Trianin ja äänittäjä Tom Nymanin kanssa hartaasti työstetty ja kriitikoiden hyvin vastaanottama toinen albumi Fearless julkaistiin vuonna 2000. Erityisesti albumin kitarasoundeihin kiinnitettiin huomiota: "Junnu Alajuuman Bernard Butler -vaikutteinen ilottelu on harvinaisen rohkeaa ja komeaa kuultavaa ja se onkin varsin määräävä tekijä Come Insiden soundissa."
Retroteemainen levynjulkistamiskeikka Helsingin Tavastia-klubilla 6. huhtikuuta 2000 peilipallo-installaatioineen ja propagandafilmeineen oli menestys, mutta tämän jälkeen yhtye soitti vain muutamia festivaalikeikkoja. Albumilta julkaistiin lopulta kaksi singleä, albumikontekstissa perusraita Walk On ja äänimaailmaltaan hempeänsuloinen, mutta lyriikaltaan ironinen Follow Me, jolla Sippola laulaa "I fell down the stairs, oh god, it's super!".
Jälkeenpäin
Bändin paluusta on liikkunut tasaisin väliajoin huhuja, ja yhtyeen jäsenet ovat toisinaan vastanneet varauksellisen optimistisesti kyselyihin levy-yhtiön keskustelupalstalla. Kuten monilla muillakin yhtyeillä, bändin jäsenillä on ollut sekä henkilökohtaisia että taiteellisia vastoinkäymisiä Fearless-albumin julkaisun jälkeen ja näyttää todennäköiseltä että bändi on lopullisesti telakalla.
Jäsenten toiminta bändin ulkopuolella
Junnu on soittanut muun muassa The Flaming Sideburns-, Miss Treatment- ja Spanish Harlem -yhtyeissä, Ville puolestaan Treeballissa ja Mummypowderissa. Jotti ja Ville soittavat nykyään The Millioners -yhtyeessä. Oskari soittaa Iconcrash -yhtyeessä. Sampsa on soittanut muun muassa Kolt-, Sabda Brahma- ja Swan Of the Mind -yhtyeissä. Junnulla ja Villellä on nykyisin Kap Kap -yhtye.
You’ve Stolen My Heart: Songs from R.D. Burman’s Bollywood with Asha Bhosle
You've Stolen My Heart: Songs From R.D. Burman's Bollywood with Asha Bhosle on yhdysvaltalaisen jousikvartetti Kronos Quartetin albumi, joka julkaistiin vuonna 2005 levymerkillä Nonesuch Records. Levyllä kuullaan intialaisen R.D. Burman teoksia. Levy oli ehdolla Grammy Awards for Best Contemporary World Music Album.
Kappaleet
Kaikki sävellykset R.D. Burman.
Karjalan Kansa
Karjalan Kansa oli Joensuussa ja Lappeenrannassa vuosina 1946–1949 ilmestynyt SKDL:n sanomalehti.
HC Vipers
HC Vipers Tallinn on virolainen jääkiekkoseura Tallinnasta. Seura on kilpaillut jaksoittain Viron jääkiekon ylimmällä sarjatasolla Meistriliigassa. HC Vipersin perustaja ja omistaja on Dmitri Kisselevitš. Vipers on pääasiassa nuorten seura, ja silloin kun sillä on ollut tarpeeksi paljon tarpeeksi hyviä nuoria pelaajia, se on saanut koottua joukkueen miesten sarjaan Meistriliigaan. Vipersin toiminnan pääpaino on ollut kuitenkin aina nuorisotoiminnassa, mutta se tavoittelee pysyvää joukkuetta pääsarjaankin. pienoiskuva|350x350px|HC Vipersin kotihalli, Tondiraban jäähalli
2010-luvulla
Kaudella 2017–2018 joukkue sijoittui runkosarjassa viimeiseksi, eli neljänneksi. Puolivälierissä se hävisi HC Vikingille otteluvoitoin 2–1 ja päätyi pronssiotteluun, jossa se voitti Narva PSK:n maalein 5–6. Joukkueella on pronssimitali myös kaudelta 2001–2002. Kaudella 2016–2017 se ei ottanut osaa Meistriliigaan, kuten ei myöskään kausilla 2018–2019 ja 2019–2020.
2020-luvulla
Kaudella 2020–2021 joukkue oli ainut sarjan viidestä joukkueesta, joka jäi pudotuspelien ulkopuolelle 16 ottelua käsittäneen runkosarjan jälkeen. Kaudella 2021–2022 joukkue HC Vipers ei osallistunut Meistriliigaan. Seuraavalla kaudella se oli taas mukana.
Päärynäsammal
Päärynäsammal (Leptobryum pyriforme) on lehtisammallaji nuijasammalten heimossa (Meesiaceae). Sen levinneisyysaluetta on koko maailma, laji on kosmopoliitti. Suomen alueella päärynäsammal on elinvoimainen ja sitä esiintyy Ahvenanmaalta pohjoisimpaan Lappiin.
Päärynäsammal on kulttuurielinympäristöjä suosiva yksikotinen pioneerilaji. Itiöpesäkkeitä ja itujyväsiä esiintyy yleisesti. Laji kasvaa luonnonympäristöissä muun muassa kosteilla varjoisilla kalkkikallioilla ja tulvien alle jäävillä lahopuilla. Kulttuuriympäristöissä paljaalla runsasravinteisella maalla, rapautuvalla betonilla, kasvihuoneissa ja kukkaruukuissa.
Aiheesta muualla
Kuvalinkit:
Antero Pernaja
Veli Antero Pernaja (22. elokuuta 1902 Sortavala – 16. maaliskuuta 1985 Helsinki) oli suomalainen arkkitehti ja professori. Hän oli Teknillisen korkeakoulun huoneenrakennusopin professori 1951–1965. Hän suunnitteli Helsinkiin esimerkiksi Postisäästöpankin pääkonttorin (1943–1955) ja sen Hakaniemen konttorin (1960, Nils-Henrik Sandellin kanssa). Hän suunnitteli myös Kansallis-Osake-Pankin pääkonttorin uudisrakennuksen (Aleksanterinkatu 40, 1962, Nils-Henrik Sandellin kanssa).
Burnside (Arizona)
200px|thumb|Burnside [[Arizonan kartalla]] Burnside on kylä Apachen piirikunnassa, Arizonassa, Yhdysvalloissa.
Väestö
Vuoden 2000 väestönlaskennan aikaan Burnsidessä asui 632 henkilöä ja siellä oli 173 taloutta ja 134 perhettä. Väestötiheys oli 26,2/km². Burnsidessä oli 216 asuntoa, joiden keskimääräinen tiheys oli 9/km².
Asukkaista 91,77 % oli intiaaneja, 7,12 % valkoisia, 0,63 % muita ja 0,47 % monirotuisia. Hispaanoja oli 0,63 % väestöstä.
Burnsiden 173 kotitaloudesta 48,6 %:ssa asui alle 18-vuotiaita lapsia, 38,2 %:ssa asui yhdessä asuva, lapseton aviopari ja 22,0 %:ssa oli perheettömiä. 3,5 % oli yksin asuvia yli 65-vuotiaita. Talouksien keskimääräinen koko oli 3,65 henkilöä, perheiden 4,35 henkilöä.
Sataa naista kohden Burnsidessä oli 92,7 miestä. Jokaista sataa yli 18-vuotiasta naista kohden oli 85,6 yli 18-vuotiasta miestä.
Mediaanipalkka taloutta kohden oli 24 063 Yhdysvaltain dollaria, ja mediaanipalkka perhettä kohden oli 25 441 Yhdysvaltain dollaria. Miesten mediaanipalkka oli 18 661 Yhdysvaltain dollaria, naisten 21 389 Yhdysvaltain dollaria. Noin 30,6 % perheistä ja 38,9 % väestöstä eli köyhyysrajan alapuolella. Näistä köyhistä 48,4 % oli alle 18-vuotiaita ja 13,2 % yli 65-vuotiaita.
Ikäjakauma
Burnsidessä asuvien ikäjakauma vuonna 2000: Väestön mediaani-ikä oli 21 vuotta.
35.755°N, -109.63028°W
Hæmmujávri
on järvi Norjan Koutokeinossa. Järvi kuuluu Alattio-Koutokeinojoen vesistöön.
Rocky Blue
Raquel ”Rocky” Blue on Zendaya Colemanin esittämä kuvitteellinen hahmo Disney Channelilla esitettävässä televisiosarjassa Shake It Up.
Hahmo
Rocky on Ty Bluen 14-vuotias pikkusisko. Hän on kasvissyöjä ja kannattaa eläinten oikeuksia. Rockyn paras ystävä on Cecelia Jones. Sarjassa hän ja Cecelia pääsevät Shake It Up, Chicago! nimiseen televisio-ohjelmaan, jossa he tanssivat lauantaisin.
Lähteet
Figurer i Shake It Up List of Shake It Up characters
Ronald Reaganin kansallinen lentoasema
Ronald Reaganin kansallinen lentoasema on lentoasema Arlingtonin piirikunnassa Virginian osavaltiossa Yhdysvalloissa. Lentoaseman kautta kulki noin 24 miljoonaa matkustajaa vuonna 2017. Lentoasema sijaitsee noin kymmenen kilometriä etelään Washingtonin keskustasta.
Liikenne
Washingtonin metron keltainen ja sininen linja kulkevat B- ja C-terminaalien yhteydessä olevan metroaseman kautta.
Ilja Ježov
Ježov on syntynyt Krasnodarissa, Etelä-Venäjällä. Hän muutti perheensä mukana Kanadan Montrealiin kahdeksanvuotiaana ja aloitti 11-vuotiaana jääkiekon pelaamisen isänsä rohkaisemana. Hän pelasi junnukiekkoja Montrealissa ja lähikaupungissa Cornwallissa, ennen kuin juniorijoukkue St. John's Fog Devils rekrytoi hänet QMJHL-sarjaan. Ježov pelasi Fog Devilsissä kaksi kautta mutta nuorempi pelaaja syrjäytti hänet aloittavana maalivahtina, minkä vuoksi Ježov lähti SJHL-sarjan Melfort Mustangsiin. Ježov edusti Mustangsia vain yhden kauden.
Ježovia ei koskaan varattu ammattilaissarjoihin. Hän anoi Venäjän kansalaisuutta vuonna 2008 ja teki sopimuksen venäläisen SKA Pietarin kanssa. Kaudeksi 2008–2009 Ježov siirtyi SKA:n farmijoukkueeseen HK VMF Pietariin Venäjän toiselle sarjatasolle. Hän pelasi HK VMF:ssä kolme kautta, kunnes nousi SKA Pietarin edustusjoukkueeseen kaudella 2011–2012. SKA myi Ježovin Lada Toljatille kauden 2014–2015 alkuvaiheessa. Ježovin vietti Toljatissa vain neljä kuukautta, sillä SKA osti hänet takaisin vaihdossa Jevgeni Ivannikoviin.
Council
Nomesta Counciliin johtaa soratie. Council on Nomea lähin paikka, jossa kasvaa puita. Näitä jotkut nomelaiset käyvät hakkaamassa joulukuusiksi.
Pohjois-Korean joukkotuhoaseet
Muut ydinasevallat ja YK ovat tuominneet Pohjois-Korean joukkotuhoaseet, koska katsovat niiden uhkaavan rauhaa alueella. Pohjois-Korealle on määrätty kovat talouspakotteet joukkotuhoaseohjelmien johdosta. Vuonna 2017 Yhdysvaltain ja Pohjois-Korean välit kiristyivät joukkotuhoaseohjelman takia sodan partaalle.